text: Lang kø  på E45 - tag hovedvejen
  02 november 2015 kl. 07.13
  Morgentrafikken glider meget trægt på E45 i sydgående retning fra Vejle S til sammenfletningen ved Skærup.
  En havareret bus holder i nødsporet på E45 i sydgående retning mod Kolding lige efter udfletningen syd for Skærup.
  Bussen skaber lige nu lang kø på motorvejen  mellem Vejle og Kolding.
  Politiet anbefaler man tager alternative ruter, hvis man skal sydpå mellem Vejle og Kolding, indtil morgentrafikken er stilnet af.
  Bussen bliver fjernet i løbet af formiddagen.
  Også nord for Horsens har der mandag morgen været lang kø og forsinkelser på motorvej E 45.
  
  